CELEX: 32008R0309
Language: el
Date: 2008-04-02 00:00:00
Title: Κανονισμός (ΕΚ) αριθ. 309/2008 της Επιτροπής, της 2ας Απριλίου 2008 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων Isle of Man Manx Loaghtan Lamb (ΠΟΠ)

3.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 92/35
            
         
      ΚΑΝΟΝΙΣΜΌΣ (ΕΚ) αριθ. 309/2008 ΤΗΣ ΕΠΙΤΡΟΠΉΣ
   
   της 2ας Απριλίου 2008
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων Isle of Man Manx Loaghtan Lamb (ΠΟΠ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 510/2006 του Συμβουλίου της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 5 δεύτερο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006 και δυνάμει του άρθρου 17 παράγραφος 2 του εν λόγω κανονισμού, η αίτηση του Ηνωμένου Βασιλείου για καταχώριση της ονομασίας «Isle of Man Manx Loaghtan Lamb» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).
            
         
               (2)
            
            
               Η Ιταλία υπέβαλε ένσταση κατά της καταχώρισης σύμφωνα με το άρθρο 7 παράγραφος 1 του κανονισμού (ΕΚ) αριθ. 510/2006, επικαλούμενη το λόγο ένστασης που αναφέρεται στο άρθρο 7 παράγραφος 3 στοιχείο α) του εν λόγω κανονισμού, δηλαδή ότι δεν πληρούνται οι προϋποθέσεις που προβλέπονται στο άρθρο 2 του κανονισμού (ΕΚ) αριθ. 510/2006.
            
         
               (3)
            
            
               Η Επιτροπή, με επιστολή της 1ης Ιουνίου 2007, κάλεσε τα ενδιαφερόμενα κράτη μέλη να προβούν στις ενδεδειγμένες διαβουλεύσεις.
            
         
               (4)
            
            
               Επιτεύχθηκε συμφωνία μεταξύ του Ηνωμένου Βασιλείου και της Ιταλίας η οποία κοινοποιήθηκε στην Επιτροπή με επιστολή της 4ης Δεκεμβρίου 2007.
            
         
               (5)
            
            
               Βάσει της συμφωνίας αυτής, η Ιταλία κρίνει ικανοποιητικές τις πληροφορίες που παρείχε το Ηνωμένο Βασίλειο και, κατά συνέπεια, απέσυρε την ένσταση.
            
         
               (6)
            
            
               Η συμφωνία η οποία επιτεύχθηκε μεταξύ των ενδιαφερόμενων μερών δεν απαιτεί την τροποποίηση των στοιχείων που έχουν δημοσιευθεί δυνάμει του άρθρου 6 παράγραφος 2 του κανονισμού (ΕΚ) αριθ. 510/2006. Συνεπώς, η ονομασία «Isle of Man Manx Loaghtan Lamb» πρέπει να καταχωριστεί σύμφωνα με το άρθρο 7 παράγραφος 4 του εν λόγω κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Απριλίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 93 της 31.3.2006, σ. 12. Κανονισμός όπως τροποποιήθηκε με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).
   
      (2)  ΕΕ C 3 της 6.1.2006, σ. 3.
   
      ΠΑΡΑΡΤΗΜΑ
      Κλάση 1.1— 
      Νωπά κρέατα (και βρώσιμα παραπροϊόντα σφαγείων)
      ΗΝΩΜΕΝΟ ΒΑΣΙΛΕΙΟ
      Isle of Man Manx Loaghtan Lamb (ΠΟΠ)